procesaur/Wiki.mk huggingface dataset:
Девствени Острови

Девствени Острови
Девствените Острови (англиски: Virgin Islands) е архипелаг во Карипско Море. Островите се поделени во две зони. Британски Девствени Острови на исток и север, кои се сопственост на Велика Британија. Американски Девствени Острови, на запад и југ, се сопственост на САД. Кристифор Колумбо ги нарече островите Света Урсула и Единаесет Илјади Девици по легендата за Света Урсула. Тука живееја Карип Индијанците, кои се истребени од страна на Шпанија која ги освои островите во 1555. Данска и Англија презедоа власт над островите во 17 век.
Подоцна, на островите беа доведени црни робови од Африка за работа на плантажите. Денес, нивните потомци се мнозинство на островите. Данска својот дел на островите го продаде на САД во 1917 година. Најголеми острови во американскиот дел се: Сент Томас, Сент Крој и Сент Џон, додека пак во британскиот дел се: Тортола, Вирџин Горда, Анегада и Јост ван Дајк. Островите се релативно мали со население од околу 110.000. Главна стопанска гранка е туризмот.
1 Поголеми острови
Место, Остров, Површина, Население (2010), Администрација
1, Сент Кро, 214 км², 50,601
2, Вијекес, 135 км², 9,301
3, Сент Томас, 80.91 км², 51,634
4, Тортола, 55.7 км², 23,908
5, Сент Џон, 51 км², 4,170
6, Анегада, 38 км², 200
7, Кулебра, 30.1 км², 1,818
8, Вирџин Горда, 21 км², 3,000
9, Јост Ван Дајк, 8 км², 297
2 Поврзано
* Британски Девствени Острови
* Американски Девствени Острови
* Шпански Девствени Острови
* Холандски Девствени Острови
Џереми Хамонд

Џереми Хамонд (роден на 8 јануари 1985 година) е политички активист и хакер од Чикаго. Тој бил обвинет и осуден на 10 ноември 2013 на 10 години затвор за кражба на броеви на 60,000 кредитни картички кои ги донирал за добротворни цели и лични информации на 860,000 корисници на Стратфор преку Викиликс.
Плунка

Плунка — слузеста, пенлива малку заматена течност, без боја, мирис и вкус. Дневното колиество на излачена плунка е различно и обично е во границите од 1 до 1,5 литри. Електрохемиската реакција на плунката е од слабо кисела до слабо базна (неутрална).
1 Состав
Плунката е составена од околу 99% вода и од околу 0,5% до 1% растворени материи (неоргански соли, белковини и сл.). Од неорганските материи најмногу има натриум и калиум во вид на хлориди, фосфати и бикарбонати. Од овие соли особено важно е присуството на калциум бикарбонат кој со стоењето на плунката во усната празнина поминува во калциум карбонат, кој заедно со белковините во овој дел на дигестивниот тракт се таложи на забите, создавајќи забен камен. Од органските делови најмногу има белковини и ензими. Од белковините најзастапени се муцинот и албуминот, а од ензимите има амилаза и малтаза.
Плунката е составена од два различни секрети, првиот серозен кој содржи амилаза и вториот мукозен кој содржи муцин. Врз лачењето на плунката свое влијание имаат повеќе фактори, како што се: џвакањето, говорот, механичките и хемиските дразби, дразнењето на сетилата за мирис и вкус, дразнењето на желудникот итн.
2 Излачување на плунката
Секрецијата на плунката е контролирана од нервни импулси што потекнуваат од нервни јадра што се сместени меѓу продолжениот мозок и понсот. Самиот процес на излачување на плунката може да се подели на три фази:
* Првата фаза настапува со самата помисла за некоја храна или со чувствувањето на нејзиниот пријатен мирис
* Втората фаза се јавува како резултат на надразнувањето на соодветните центри на секреција на плунката што се сместени во кората на големиот мозок.
* Третата фаза е резултат на рефлексите во желудникот како одговор на некоја непријатна храна што предизвикува мачнина во тој дел на дигестивниот тракт.
Карлица

Карлица или пелвис (|pelvis) — масивен коскен појас формиран од карличните коски споени со сакрумот и тртичната коска. Карлицата е сместена во долниот дел на трупот под стомакот и меѓу бутовите, нејзината улога е да ја пренесува тежината на телото од ’рбетниот столб на долните екстремитети.
1 Делови
На карлицата се разликуваат:
*две карлични коски (| os coxae);
*крсна коска (| os sacrum);
*гранична линија (| linea terminalis), со помош на граничната линија карлицата е поделена на:
**голема карлица (| pelvis major), ограничена е со двете бедрени јами и крсната коска;
**мала карлица (| pelvis minor) од задната страна стрчи промонториумот и претставува коскен канал отворен на двата краја;
*горен отвор, кај мажите е со кружна форма, а кај жените е напречно- валчест, големината на горниот отвор кај женската карлица има големо практично значење поради текот и исходот на породување.
2 Функции
Најзначајни функции на карлицата се:
*функција на поврзување, карлицата се поврзува со ’рбетниот столб од задната страна и со бутните коски од предната страна, се поврзува и со некои групи на мускули;
*потпорна функција, карличниот појас е многу поцврст и посилен во споредба со раменскиот појас и претставува поткрепа на долниот дел од трупот;
*заштитна функција, карлицата ги штити органите (делови од уринарниот тракт, внатрешни репродуктивни органи) сместени во карличната празнина.
3 Зглобови
Карлицата е поврзана со:
*крснобедрен зглоб (| articulatio sacroiliaca) го градат ушестите зглобни површини (| facies auricularis) од крсната и карличната коска. Зглобот е полуподвижен и во него се вршат мали движења при пренесување на тежината од телото на долните екстремитети;
*срамна симфиза (| symphysis pubica), срамната симфиза е неподвижен рскавичен спој што ги соединува предните краишта од двете срамни коски.
4 Галерија
Енрике Санс

Енрике Санс Унзуе (|Enrique Sanz Unzué; р. ) — шпански професионален друмски велосипедист, кој вози за професионалната континентална екипа .
Санс доаѓа од спортско семејство; тој е внук на генералниот менаџер на екипата, Еузебио Унзуе, додека неговиот татко Енрике и брат му Хорхе исто така работат за екипата. Друг вујко, Хуан Карлос Унзуе, е поранешен професионален фудбалер.
1 Достигнувања
;2011
: 1. Етапа 2 Вуелта а ла Комунидад де Мадрид
;2012
: 3. Сиркуито де Гечо
: 6. Вуелта а Ла Риоха
: 7. Копа Берноки
;2013
: 5. Трофео Кампос-Сантањи-Сес Салинес
: 7. Вуелта а Ла Риоха
;2015
: 6. Сиркуито де Гечо
Повторно обединување на Германија

Повторно обединување на Германија (|Deutsche Wiedervereinigung) — постапка во 1990 година, со кој Германската Демократска Република (ГДР/Источна Германија) ѝ се приклучила на Сојузната Република Германија (СРГ/Западна Германија), и кога Берлин повторно се обединил во еден град, како што предвидувал членот 23 од тогашниот Устав. Крајот на постапката на обединувањето е официјално наречена Германско единство (|Deutsche Einheit), кое се слави на 3 октомври (Ден на германско единство).
Источногерманскиот режим започнал да ослабува во мај 1989, кога започнало остранување на граничната ограда во Унгарија, што отворило дупка во Железната завеса. Тоа предизвикало навала на илјадници Источногерманци кои побегнале во Западна Германија и Австрија преку Унгарија. Мирната револуција, низа на протести од Источногерманци, довела до првите слободни избори во Источна Германија на 18 март 1990 и преговори помеѓу ГДР и СРГ, кои довеле со Договор за обединување, додека преговорите помеѓу ГДР и СРГ и четирите окупациски сили се наречени „Договор Два плус Четири“ доделувајќи целосна сувереност за обединетата германска држава, чии два дела претходно биле попречени со голем број ограничувања потекнувајќи од нивните повоен статус како окупирани региони. Обединетата Германија останала член на Европската заедница (подоцна Европска Унија) и на НАТО.
1 Поврзано
* Историја на Германија
Гликемија

Гликемија е концетрација на гликоза во крвта. Нејзините нормални вредности во човекот се од 80 до 120 mg% (или во новиот SI од 4.44 до 6.66 mmol/l). Кај здрави луѓе речиси и не излегуваат од тие граници, освен за кратко време по долго гладување, физичко напренување или по обилна исхрана со слатки производи. Во одржувањето на гликемијата учествуваат повеќе фактори, од кои најважни се: црн дроб, бубрези, хормони и нервен систем.
Црниот дроб во кој се чуваат резерви на гликоген, непосредно ја регулира гликемијата. Така, по ресорпцијата и зголеменото ниво на гликоза во крвта таа оди во црниот дроб каде се синтетизира гликоген. Обратно, при зголемено трошење гликоген и гликоза во клетките гликогенот од црн дроб се мобилизира и се добива гликоза која поминува низ крвта. Резервите во црниот дроб не се исцрпуваат ни по долго гладување.
Бубрезите учествуваат во регулирањето на гликемијата преку можноста за целосна реапсорпција на гликозата од бубрежните тубули. При зголемување на содржината над 150–170 mg%(15-18 mmol/l) еден дел од гликозата не се реапсорбира и се излачува со мочта, појава наречена гликозурија.
Хипергликемија е појава на зголемено ниво на гликемијата. Таа може да е предизвикана од зголемено внесување растворливи јаглехидрати со исхраната, под дејство на нервни фактори, на пример, надразнет симпатикус. И хормоните имаат свое влијание врз појава на хипергликемијата, а со најизразено такво дејство се адреналинот и гликагонот, кои го мобилизираат гликогенот од црн дроб, потоа соматотропниот хормон и гликокортикостероиди кои спречуваат гликозата да влезе во клетките.
Хипогликемијата е намалено ниво на гликемија, се јавува поретко од хипергликемијата, главно при намалено ниво на инсулин во крвта.
Едвард Сноуден

Едвард Сноуден (роден на 21 јуни 1983 година) е поранешен работник на ЦИА, кој работел како советник на Државната агенција за безбедност на САД. Сноуден предизвика голема контраверзија кога во јавноста изнесе тајни документи кои покажале дека постојат голем број тајни проекти за надгледување како на пример „ПРИСМ“ и „Баундлес информант“ и документи кои покажуваат дека САД спровеле хакерски напади на компјутери ширум светот. Сноуден документите им ги предал на Гардијан и Вашингтон пост во јуни 2013 година.
Во октомври 2013 година Сноуден објави документи кои упатуваат дека американските тајни служби го прислушкувале дури и мобилниот телефон на германската канцеларка Ангела Меркел во период поголем од 10 години, што предизвикува голем меѓународен скандал.
1 Животопис
Едвард Џозеф Сноуден е роден во 1983 година во Елизабет Сити (Северна Каролина), а пораснал во Вилмингтон. Неговиот татко, Лони Сноуден, кој живее во Пенсилванија, бил полицаец на крајбрежната стража на САД, а неговата мајка која живее во Балтимор (Мериленд), е службеничка при федералниот суд во Мериленд.
Сноуден по објавувањето на документите од ЦИА, избегал најпрво во Хонгконг, а подоцна во Москва, 23 јуни 2013 година го дочекал дипломатскиот автомобил кој веројатно припаѓал на Еквадор. Сноуден добил помош од организацијата Викиликс и нејзиниот основач Џулијан Асанж. Откако одбил азил од поголем број држави, 6 јули 2013 година Венецуела му понудила азил на Сноуден. Меѓутоа 1 август 2013 година добил азил од Русија.
Николас Мес

Николас Мес (|Nikolas Maes; р. во ) — поранешен белгиски професионален друмски велосипедист, кој возел професионално во периодот 2007-2020 за екипите , и . Сега работи како спортски директор за неговата последна професионална екипа, .
1 Кариера
Мес ја освоил првата професионална победа во неговата кариера на третата етапа на Вуелта а Бургос на 7 август 1009, додека возел за екипата .
На 9 септември 2009 било објавено дека ќе се приклучи на за сезоната 2010. Меѓутоа, неговото име не се нашло во составот објавен на 5 октомври 2009. Подоцна потпишал со , освојувајќи го пласманот за млад возач на Трката околу Катар во 2011 и генералниот и бодовниот пласман на Светскиот пристаништен класик 2013 во Холандија.
2 Достигнувања
;2004
: 3. Национално јуниорско хронометарско првенство
;2006
: 1. Сиркуи де Валони
: 3. Катекурс
: 3. Дрејвенкурс Оверејсе
: 5. Ла Кот Пикард
: 6. Меѓународен велосипедски трофеј Јонг Мар Мудиг
: 7. Краен пласман Трка околу Берлин
: 8. Трка околу Фландрија за млади
: 8. Шпаркасен Џиро Бохум
: 9. Ренингелст
;2007
: 3. Дрејвенкурс Оверејсе
: 6. Вламсе Пејл
: 9. Ронде ван хет Груне Харт
;2008
: 9. Краен пласман Трка околу Ирска
;2009
: 1. Етапа 3 Вуелта а Бургос
;2010
: 5. Дач Фуд Вали Класик
;2011
: 1. Пласман за млади возачи Трка околу Катар
: 10. Краен пласман Тур де Валони
;2012
: 1. Етапа 2b (ТТТ) Тур де л’Ен
;2013
: 1. Краен пласман Светски пристаништен класик
::1. Бодовен пласман
: 6. Дварс дор Вландерен
: 7. Ватенфал Класик
: 8. Париз-Брисел
;2014
: 4. Хале-Ингоигем
: 7. Краен пласман Тур де Пикарди
: 8. Курне-Брисел-Курне
;2015
: 5. Трка околу Келн
: 9. Дварс дор Вландерен
: 10. Нокере Курсе
;2016
: 4. Хале-Ингоигем
;2018
: 6. Дварс дор хет Хагеланд
Ридигер Зелиг

Ридигер Зелиг (|Rüdiger Selig; р. во Цвенкау) — германски професионален друмски велосипедист, кој вози за UCI World Tour екипата .
Зелиг настапувал како аматер до средината на 2011 година, кога му се приклучил на како стажант. Во октомври ја освоил трката Бинше-Турне-Бинше. Во септември 2015 година објавиле дека Зелиг ќе им се приклучи за сезоната 2016, со цел да го засилат спринтерскиот воз на екипата. Бил именуван во почетниот состав за Вуелта а Еспања 2016 и за Џиро д’Италија 2017. Во јуни 2017 година бил именуван во почетниот состав за Тур де Франс 2017.
1 Достигнувања
;2010
: 1. Етапа 5 Трка околу Берлин
: 3. Краен пласман Докола Мазовша
;2011
: 1. Бинше-Турне-Бинше
: 1. Етапа 5 Трка околу Берлин
: 2. Краен пласман Докола Мазовша
: 3. Национално друмско првенство под 23 години
: 4. Светско друмско првенство под 23 години
: 4. ПроРејс Берлин
: 5. Ешборн-Франкфурт под 23 години
: 8. Краен пласман Тур де Валони-Пикард
;2012
: 2. ПроРејс Берлин
: 6. Волта Лимбург Класик
: 8. Минстерланд Џиро
;2013
: 1. Волта Лимбург Класик
: 1. Етапа 3 (ТТТ) Трка на Фјордовите
: 7. ПроРејс Берлин
;2015
: 1. Пролог (ТТТ) Трка околу Австрија
: 7. Даун Андер Класик
: 10. Класика де Алмерија
;2017
: 2. Класика де Алмерија
: 3. Гран при де Фурмје
: 7. Нокере Курсе
;2018
: 1. Етапа 2 Околу Словачка
;2019
: 6. Трофео Палма
: 8. Гент-Вевелгем
: 10. Европско друмско првенство
1.1 Распоред на резултатите на големите трки
Голема трка, 2016, 2017, 2018, 2019, 2020, 2021, 2022
Џиро, —, СО, СО, 127, —, —, СО
Тур, —, 165, —, —, —, —, —
Вуелта, 156, —, —, —, 141, —, —
СО = се откажал; — = не учествувал
Вилијам Крукс

Вилијам Крукс роден на 17 јуни 1832 во Лондон, Англија, починал 4 април 1919 во Лондон, Англија. Негово поле на дејствување физика и хемија, познат по откривањето на талиумот.
1 Животопис
Физичарот и хемичарот Вилијам Крукс освен што ги пронашол вакуумските цевки што го носат неговото име, тој извршил уште две други важни откритија. Во 1861г. го открил елементот талиум, а во 1895г. го идентификувал првиот познат примерок хелиум. Како и многу други научници од негово време, Крукс бил познат по својата верба во спиритуализмот. Бил член на Кралското здружение, а прогласен е за витез во 1897г.
Во 1875 г. Крукс успеал да направи цевки со подобар вакуум отколку Гајслеровите цевки, а неговата цевка – Круксовата цевка, станала стандардна алатка за испитување на катодните зраци. Крукс открил дека кога ќе ставел тркало со пропелери меѓу електродите, зраците можеле да ги вртат перките. Од ова заклучил дека зраците се струја од честички. Тој експериментирал со празнење на електрични полнења низ гасови при многу ниски притисоци во стаклените цевки. Круксовите цевки покажуваат празнења низ воздухот при различни притисоци.
Сер Вилијам Крукс докажал дека катодните зраци постојат, со изработка на првите верзии на цевка со катодни зраци. Без нив, откривањето на икс-зраците би било невозможно.
Јонас Вангенехтен

Јонас Вангенехтен (|Jonas Vangenechten; р. ) — поранешен белгиски професионален друмски велосипедист, кој возел професионално во периодот 2009-2021 за екипите (2009–2010), (2011), (2012–2014), (2015–2016), (2017) и (2018–2021).
Во текот на својата професионална кариера освоил осум победи, вклучувајќи ја седмата етапа на Вуелта а Еспања 2016.
1 Достигнувања
;2007
: 1. Етапа 1 Тур ди О-Анжу
;2008
: 2. Дрејвенкурс Оверејсе
: 5. Гран при Крикелион
: 6. Париз-Мант-ан-Ивлин
: 8. Париз-Тур за млади
;2009
: 6. Трка околу Северна Холандија
: 8. Катекурс
: 8. Меморијал Ван Конингсло
;2010
: 3. ГП Стад Зотегем
: 4. Дварс дор хет Хагеланд
: 7. Букл де л’Олн
: 8. ГП Стад Гел
;2011
: 1. Катекурс
: 2. ГП Стад Гел
: 5. Курне-Брисел-Курне
: 6. Схал Селс
: 7. Де Вламсе Пејл
: 10. Флеш Арденес
: 10. Национале Слујтингспрејс
;2012
: 3. ГП Пино Черами
;2013
: 1. ГП Пино Черами
: 4. Друивенкурс Оверејсе
: 10. Краен пласман Светски пристаништен класик
;2014
: 1. ГП де Фурмје
: 1. Дрејвенкурс Оверејсе
: 1. Етапа 4 Трка околу Полска
: 2. ГП Пино Черами
: 3. Фландриско првенство
: 3. Национале Слујтингспрејс
: 4. Краен пласман Тур де л’Еурометропол
: 7. Бинше-Шиме-Бинше
;2015
: 1. Етапа 4 Тур де Валони
: 1. Етапа 2 Тур де л’Еурометропол
: 4. Бинше-Шиме-Бинше
: 6. Гран при д’Изберг
: 8. Хале-Ингоигем
;2016
: 1. Етапа 7 Вуелта а Еспања
: 3. Париз-Тур
: 6. Трофео Феланит-Сес Салинес-Кампос-Поререс
: 6. Трофео Плаја де Палма
: 9. Курне-Брисел-Курне
: 9. Бинше-Шиме-Бинше
;2017
: 2. Трофео Феланит-Сес Салинес-Кампос-Поререс
: 6. Рут Адели
: 10. Схелдепрејс
: 10. Класика де Алмерија
;2018
: 1. Омлоп ван хет Хутланд
: 2. ГП Џеф Схеренс
: 6. Фландриско првенство
: 7. Бинше-Шиме-Бинше
;2019
: 6. Нокере Курсе
: 7. Три дена Брухе-Де Пане
1.1 Распоред на резултатите на големите трки
Голема трка, 2016, 2017
Џиро, —, —
Тур, —, —
Вуелта, 144, СО
СО = се откажал; — = не учествувал
Фудбалски куп на Македонија 2002-2003

Македонскиот куп во фудбал 2002-03 било 11. издание на Купот на Македонија. Во оваа сезона шампион била Цементарница 55 и си обезбедила место во прелиминарната квалификациска рунда во УЕФА Купот 2003-04.
1 Шеснаестина финале
Клуб, Резултат, Клуб
Башкими, 1:3, Победа
Влазрими, 2:5, Беласица
Победа Валандово, 0:2, Пелистер
Слога Југомагнат, 2:0, Турново
Македонија Ѓ.П., 2:1, Караорман
Маџари Солидарност, 0:1, Напредок
Локомотива, 1:1 (5-4 пен.), Осогово
Воска, 1:3, Цементарница 55
Гостивар, 2:4, Работнички
Малеш, 0:4, Вардар
Злетовица, 0:5, Силекс
Бело Брдо, 2:5, Борец
Преспа, 0:5, Кожув
11 Октомври, 2:2 (4-3 пен.), Брегалница Делчево
Битола, 0:2, Тетекс
Тиквеш, 2:0, Куманово
2 Осминафинале
Клуб, Вк.резултат, Клуб, 1 натпревар, 2 натпревар
Беласица, 1:1 (3-1 пен.), Победа, 1:1, 1:1
Пелистер, 2:4, Слога Југомагнат, 1:1, 1:3
Работнички, 3:3, Цементарница 55, 1:3, 2:0
Тетекс, 1:1 (3-4 пен.), Вардар, 1:0, 0:1
Македонија Ѓ.П., 2:7, Напредок, 1:4, 1:3
Кожув, 1:3, Тиквеш, 0:0, 1:3
Силекс, 10:2, 11 Октомври, 5:0, 5:2
Локомотива, 3:2, Борец, 0:1, 3:1
3 Четвртфинале
Клуб, Вк.резултат, Клуб, 1 натпревар, 2 натпревар
Беласица, 2:2, Вардар, 1:0, 1:2
Напредок, 2:4, Силекс, 1:0, 1:4
Цементарница 55, 9:2, Локомотива, 6:1, 3:1
Тиквеш, 0:4, Слога Југомагнат, 0:2, 0:2
4 Полуфинале
Клуб, Вк.резултат, Клуб, 1 натпревар, 2 натпревар
Цементарница 55, 2:1, Силекс, 1:0, 1:1
Беласица, 1:2, Слога Југомагнат, 1:1, 0:1
5 Финале
Куп на Македонија2002-03 Победник
Цементарница 55 1<sup>ва</sup>титула
Брајан Грин

Брајан Грин роден на 9 февруари 1963 во Њујорк, САД е теоретски физичар,професор по математика и физика на Универзитетот во Колумбија кој е познат по теоријата на струните.
1 Животопис
Американскиот физичар Брајан Грин е еден од водечките теоретичари на струните денес. Грин е роден во Њујорк во 1963 година, а работел на универзитетите во Хавард, Оксфорд, Корнел и Колумбија. Негов особен интерес е примената на идеите од теоријата на струните врз космолошките проблеми, вклучувајќи го и потеклото на вселената и природата на црните дупки. Грин е најгласниот говорник за идејата на теоријата на струните.
Неговата книга Елегантна вселена била номинирана за Пулицеровата награда во категоријата нефантастика во 2000г,. а подоцна била адаптирана во телевизиска програма.
Мичел Докер

Мичел Докер (|Mitchell Docker; р. во ) — поранешен австралиски професионален друмски велосипедист, кој професионално настапувал во периодот 2006-2021.
Во мај 2021 година, Докер објавил дека ќе се повлече од професионалниот велосипедизам на крајот на сезоната 2021.
1 Кариера
Му се приклучил на австралискиот друмски јуниорски тим во 2003 и на Драпак Порше во 2006. Му се приклучил на за сезоната 2012, и возел таму до 2017 година. За 2018 година, Докер се приклучил на .
Тој има подкаст наречен „Животот во групата“ (''Life in the Peloton''), каде зборува како е да се биде професионален велосипедист.
2 Достигнувања
;2005
: 8. Краен пласман Хералд Сан Тур
;2007
: 1. Етапа 3 Трка околу Хокаидо
;2008
: 1. Етапа 5 Трка околу Источна Јава
: 2. Дри Зустерстеден
: 6. Краен пласман Тур де Лангкави
;2009
: 2. Хале-Ингоигем
: 5. Трка околу Нирнберг
;2010
: 1. Етапа 3 Рут ду Суд
: 4. Краен пласман Делта Тур Зеланд
::1. Етапа 1
: 5. Краен пласман Три дена Западна Фландрија
;2011
: 6. Гент-Вевелгем
;2013
: 1. Беј Класик, Вилијамстаун
;2014
: 1. Етапа 1 (ТТТ) Џиро д’Италија
;2015
: 9. Краен пласман Заливски класични серии
;2016
: 4. Класик Арнем-Венендал
;2017
: 4. Велотон Хонгконг
: 9. Дварс дор Вландерен
2.1 Распоред на резултатите на големите трки
Голема трка, 2012, 2013, 2014, 2015, 2016, 2017, 2018, 2019, 2020
Џиро, —, —, СО, —, —, —, 131, —, —
Тур, не настапил во текот на својата кариера
Вуелта, 166, 135, 147, СО, —, —, 151, 122, 132
СО = се откажал; — = не учествувал
Икер-Рандов-Тал

Икер-Рандов-Тал (|Uecker-Randow-Tal) — општинска заедница во округот Западна Померанија-Грајфсвалд, во Мекленбург-Западна Померанија, Германија. Седиштето на општинската заедница е во Пазевалк, иако самиот не е дел од општинската заедница.
Општинската заедница Икер-Рандов-Тал се состои од следниве општини:
Грација Деледа

Грација Деледа (27 септември 1871, Нуоро - 16 август 1936, Рим, Италија) потекнува од добростоечко семејство. Редовно го посетувала и завршила само основното училиште.
1 Животопис
Во 1892 г. го издава првиот роман „Fior di Sardegna“ (Цвет од Сардинија), следи збирката раскази „Racconti sardi“ (Сардски раскази), потоа романот „Il tesoro“ (Богатство). Во 1899 г. се случува вистински пресврт во животот на Грација Деледа, тоа е година кога таа го објавува романот „La giustizia“ (Правда) и се запознава со нејзиниот иден сопруг Палмиро Медезани. Во 1900 г. стапува во брак со него и се преселува во Рим каде останува до крајот на својот живот (1936 г.) Продолжува интензивно со својата писателска активност и објавува повеќе збирки раскази и романи меѓу кои најзначајни се романите:
*“Cenere” (Пепел)објавена во 1904 г.,
*“Canne al vento”(Трски на ветрот) во 1913 г.
*“Cosima”(Козима)издадена една година по нејзината смрт во 1937 г.
2 Награди и признанија
Во 1926 г. ја добива Нобеловата награда за литература. Не случајно, во својот говор за време на церемонијата на доделувањето на Нобеловата награда за литература на Грација Деледа, д-р Хенрик Шук од Шведската академија цитирал еден извадок од романот ,,Пепел”:
2.1 Цитат
Да , сè беше само пепел: животот, смртта, човекот, самата судбина која ја создаваше. Па сепак, во тој свечен час, во присуство на фигурата на бедната старица која личеше на Смртта лично, и пред смртните останки на најнесреќното од сите човечки суштества, кое откако стори секакви зла и страдаше заради нив, умре за доброто на другиот, тој помисли дека меѓу пепелот честопати се крие искрата, семето на светлиот и прочистувачки пламен, и тогаш мѕ се врати надежта, и повторно го зацака животот“.
Исто така , во текот на образложувањето на мотивот за доделување на престижната награда, Шук ќе рече дека “Пепел” е роман со уметничка зрелост кој ги содржи сите елементи достојни за Нобелова награда.
3 Творештво
Во 1886 г. Ја објавува првата новела во едно списание во градот Нуоро во Сардинија, а две години подоцна почнува цо објавување паскази во популарниот женски магазин “Ultima moda” (Последна мода). Првиот нејзин роман, насловен “Stella d'Oriente” (Источна ѕвезда), која датира од 1890год. и е објавен во прилог на списанието “Avvenire di Sardegna” (Иднината на Сардинија). Тоа е период кога нејзините книжевни амбиции жестоко се попречувани од страна на семејството и на конзервтивниот слој на Нуоро. Но, Деледа не се обесхрабрува, таа ги испрајќа своите новели во продолженија и надвор од родната Сардинија. Со текот на времето го напушта дијалектниот и апроксимативен стил, го продлабочува проучувањето на одликите на нејзините ликови и станува препознатлива со нејзините проникливи опсервации на природата што ја окружува како и на обичаите на Барбаџа и на целата територија на Сердинија. Нејзиниот стил, иако понекогаш е сметан близок до верзомот и декандентизмот, сепак има изразени пегионални обележја.
Фирек

Фирек (|Viereck) — општина во округот Западна Померанија-Грајфсвалд, во Мекленбург-Западна Померанија, Германија.
Фирек бил основан во 1748 како дел од политиката за повторно населување на кралот Фридрих II Велики. Тогашниот пруски министер задолжен за населување, Адам Ото фон Фирек, станал имењак на местото, кое било преименувано во негова чест во 1751.
Стил фон Хоф

Стил фон Хоф (|Steele Von Hoff; р. ) — австралиски професионален друмски велосипедист, кој последно возел за австралиската аматерска екипа ИнФорм ТМ Инсајт МЕЈК. Во 2018 година, Фон Хоф освоил златен медал на друмската трка на Игрите на Комонвелтот.
1 Кариера
Во 2011 година, Фон Хоф и колегата од Нејтан Хас, преовладувале на домашната национална друмска серија. Двајцата возачи настапиле на Хералд Сан Тур, трка на која возат голем број елитни екипи; Фон Хоф бил трет на втората етапа и втор на третата етапа, додека Хас ја освоил трката.
Во јануари 2012 година, Фон Хоф се приклучил на , американска велосипедска екипа, која настапува на континенталните трки, меѓутоа Чипотл-Фирст Солар главно возела трки во Американската турнеја. На 1 август 2012, додека се подготвувал да настапи на Тур де Гваделуп со боите на екипата, Фон Хоф бил унапреден како стажант на екипата , и така повторно се споил со Хас. На 24 август 2012 година, Фон Хоф завршил трет на третата етапа на Трката околу Данска.
Фон Хоф се приклучил со професионален договор на за сезоните 2013 и 2014. На 10 јанаури 2014 година, Фон Хоф победил на државното првенство во критериум. Во декември 2014 година, Фон Хоф бил најавен како член на составот на екипата НФТО за сезоната 2015. На Тур Даун Андер 2015, Фон Хоф настапувал како дел од екипата УниСА-Австралија. Ја освоил четвртата етапа на трката. Есента 2015, објавиле дека Фон Хоф ќе вози за нив од 2016.
Освоил златен медал на друмската трка на Игрите на Комонвелтот 2018.
2 Личен живот
Фон Хоф е роден во Морнингтон, а моментално живее во Мурудук, Австралија.
3 Достигнувања
;2011
: 3. Океанско друмско првенство
: 7. Краен пласман Трка околу Велингтон
;2012
: Тур де Гваделупе
::1. Етапа 2
::1. Етапа 9
: 1. Етапа 5 Тур ди Лоар ет Шер
: 1. Етапа 6 Трка Олимпија
: 2. Катекурс
: 3. Државно првенство во критериум
: 5. Даун Андер Класик
: 6. Краен пласман Светски пристаништен класик
: 10. Јапонски куп
;2013
: Национални друмски првенства
::2. Критериум
::3. Друмска трка
: 7. Даун Андер Класик
;2014
: 1. Државно првенство во критериум
;2015
: 1. Државно првенство во критериум
: 1. Класик Рутланд-Мелтон
: 1. Меморијална друмска трка Џок Вадли
: 1. Етапа 4 Тур Даун Андер
: 3. Лондон Ноктурн
: 5. Краен пласман Заливски класични серии
;2016
: 1. Етапа 1 Трка околу Норвешка
: 1. Етапа 1 Велосипедска трка Сибиу
: 5. Омлоп Мандел-Леје-Схелде
: 8. ГП Стад Зотегем
: 9. Класик Лондон-Сари
: 10. Трка околу Келн
;2017
: 2. Краен пласман Ронде ван Миден-Недерланд
::1. Етапа 1 (ТТТ)
: 8. Класик Рутланд-Мелтон Интернејшнл Сајкл
;2018
: 1. Друмска трка, Игри на Комонвелтот
: 1. Бодовен пласман Хералд Сан Тур
: 7. Голема океанска друмска трка „Кедел Еванс“
Глутаминска киселина

Глутаминската киселина е една од 20 аминокиселини кои учествуваат во изградбата на човечките белковини. Карбоксилните анјони глутаминска киселина се познати нарекуваат глутамати. Глутаминска киселина е ненеопходни аминокиселини. Глутаминската киселина претставува важен невротрансмитер глумат.
TPB AFK

TPB AFK: ''The Pirate Bay Away From Keyboard'' е документарен филм објавен на 8 февруари 2013, во режија на Симон Клосе, заснован на животите на тројцата пронаоѓачи на The Pirate Bay - Петер Сунде, Фридрик Неиј, Готфрид Свартхолм. Снимањето започнало во летото 2008 година, и завршило на 25 февруари 2012.
1 Поврзано
*The Pirate Bay
Куп на Македонија во кошарка 2014

Купот на Македонија 2014 - 22. издание на Купот на Македонија во кошарка. Завршниот турнир се одиграл во спортската сала Билјанини Извори во Охрид во организација на КФМ. Во ова издание првак бил МЗТ Аеродром.
1 Место на одржување
Охрид
Спортска сала Билјанини Извори
Капацитет: 3,000
2 Квалификации
2.1 Пласман
Пласман на екипите од Првата лига по осум одиграни натпревари.
Место, Екипа, Забелешка
#, МЗТ Аеродром, Директно учество бидејќи не учествувал во првиот дел од Првенството
1., Кожув
2., Работнички
3., Лирија
4., Куманово 2009, Пласман во квалификации
5., Струмица, Пласман во квалификации
6., Фени Индустри, Пласман во квалификации
7., Карпош Соколи 2000, Пласман во квалификации
8., Вардар Апаве, Пласман во квалификации
9., Пелистер, Пласман во квалификации
Пријавени екипи од Втората лига
10., КСК 2013, Пласман во квалификации
11., Т-Баскет, Пласман во квалификации
3 Завршен турнир
3.1 Ждрепка
Излекувањето на паровите се извршило на 31 јануари 2014.
Носители, Неносители
МЗТ Аеродром, Куманово 2009
Кожув, Струмица
Работнички, Фени Индустри
Лирија, Карпош Соколи 2000
3.2 Финале
Победник воКупот на Македонија 2014
МЗТ Аеродром 7. титула
4 Признанија
* Најкорисен играч на финалето - Тодор Гечевски
5 Галерија
6 Поврзано
* Прва македонска кошаркарска лига 2013/14
* Втора македонска кошаркарска лига 2013/14
Рубе

Рубе (|Roubaix; |Robaais) — општина во департманот Север, во северна Франција. Се наоѓа помеѓу градовите Лил и Туркоан.
Железничката станица во Рубе нуди врски до Лил, Туркоан, Антверпен, Остенде и Париз.
1 Спорт
Рубе претставува цел на велосипедскиот класик Париз-Рубе, еден од најпрестижните настани во велосипедскот календар. Трката од 259,5 километри од Компјењ до Рубе вклучува скоро 50 километри на калдрма.
Една од најдолгите патеки за брзо одење во светот исто така се одржува секоја година во Рубе. Од 1953 „Рубе 28 часа“ се пренесува на телевизија, кога учествуваат спортисти од дузина земји со цел да постигнат најдолго можно растојание во поставената граница од 28 часа. Моменталниот рекорд е 255 километри, но секоја година победникот остварува повеќе од 200 километри.
2 Меѓународни односи
2.1 Збратимени градови
Рубе е збратимен со следниве градови:
Оливје Кесен

Оливје Кесен (|Olivier Kaisen; р. ) — поранешен белгиски професионален друмски велосипедист, кој настапувал професионално од 2005 до 2014 година. На 10 февруари 2014 година било објавено дека Кесен бил принуден, од здравствени причини, да се повлече од велосипедизмот, поради кардиоваскуларни проблеми.
1 Достигнувања
;2001
: 1. Национално јуниорско хронометарско првенство
;2002
: 3. Национално хронометарско првенство под 23 години
;2003
: 1. Национално хронометарско првенство под 23 години
;2004
: 1. Хроно де Ербје под 23 години
: 3. Национално хронометарско првенство под 23 години
;2005
: 2. Краен пласман Тур де Валони
: 5. Хроно де Ербје
: 10. Хроно Шампеноа
;2006
: 3. Краен пласман Сиркуи франко-белж
;2007
: 1. ГП Гери Кнетеман
: 8. Фландриско првенство
: 10. Хроно де Насион
;2009
: 1. Етапа 5 Трка околу Турција
;2011
: 5. Краен пласман Трка околу Пекинг
Џозеф Свон

Џозеф Свон роден 31 октомври 1828 во Сандерленд, Англија, починал 27 мај 1914 Сари, Англија. Бил физичар и хемичар, познат по создавањето на првата светилка.
1 Животопис
Роден во Сандерленд, северна Англија, во 1828г., Џозеф Свон заработувал за живот од продавница за хемикалии што ја поседувал во Њукасл, а во слободното време вршел сопствени научни истражувања. Тој ја измислил сувата плоча за фотографирање и уште неколку фотографски процеси. Свон исто така ја пронашол првата нишка (жичка) за светилка во светот. Ова го постигнал кога во раствор од цинкхлорид растворил хартија што впива, а потоа со шприц го прснал овој раствор во алкохол. Преку внимателно јаглеродизирање на оваа нишка без присуство на воздух, тој успеал да ја создаде првата светилка во светот.
Многу научници забележале дека кога електрична струја минува низ жица, таа се загрева и свети, па би можела да биде основа за ламбата „без свеќа“. Проблемот бил во тоа што кога жичката ќе се усвитела, или ќе се стопела или ќе прегорела. Двајца научници се натпреварувале да ја создадат првата светилка: американецот Томас Алва Едисон и британецот Џозеф Вилсон Свон. Победник во трката бил Свон, во февруари 1879г., со светилка што имала жичка од чист јаглерод, затворена во стаклена топка во вакуум.
Херта Милер

Херта Милер (родена на 17 август во Ницкидорф, Банат, Романија) — германска писателка и добитник на Нобеловата награда за литература. Шведската академија ја опишала Милер како авторка „која , со згуснатост на поезијата и искреност на прозата го слика пејзажот на обесправените“. Наградата ја добила на 20 годишнината од падот на комунизмот во Европа.
1 Животопис
Милер е родена и израснала во Ницкудорф, град во Романија во кој се зборува за германски јазик. Нејзиниот татко бил припадник на СС трупите за време на Втората светска војна, а нејзината мајка била депортирана во Советскиот Сојуз во 1945 година и испратена во работнички логор. Како студент по германска и руска литература, Милер се спротивставила на режимот на Николај Чаушеску и се придружила на група десидентски писатели кои се залагале за слобода на говорот. Две години пред симнувањето од власт на Чаушеску и падот на комунизмот во Источна Европа, Милер емигрирала во Германија , во 1987 година, заедно со сопругот, по години кои ги поминале во прогон и цензура во Романија.
2 Творештво
Своето прво дело, збирка раскази, го напишала во 1982 година, додека работела како преведувач во една фабрика. Расказите биле цензурирани од страна на романските власти и Милер била отпуштена од фабриката откако одбила да работи за тајната полиција Секуритате. Додека работела како воспитувачка во градинка, нецензурираниот ракопис на нејзиното дело „Низина“ било прошверцувано во Германија и било објавено таму за веднаш да добие добри критики. Оваа книга, исто како и другите дела, го опишуваат животот во малото село и репресијата со која се соочуваат неговите жители.
Нејзините подоцнежни романи, вклучително „Земјата на зелените сливи“ и „Состанок“, се доближиле до алегорија додека ја опижуваат суривоста што ја трпеле скромните луѓе кои живееле во тоталитарниот систем. По „Низини“ следувала „Тиранско танго“. Ја напишала во романија, но ѝ било забрането да ја издаде во сопствената земја поради критиките упатени на адресата на романскиот диктатор Николас чауческу и неговата тајна полиција. Последното од Милер било „Атемшојкел)“ или во превод „Испрекинато дишење“.
3 Награди
Таа е првата германска авторка што ја добива Нобеловата награда, по Гинтер Грас, во 1999 година. Само 4 од нејзините дела се преведени на англиски јазик, и тоа романите: „Пасошот“, „Земјата на зелените сливи“, „Патување на една нога“ и „Состанок“.
На конференција за медиумите во Стокхолм, Шведска, Петер Енглунд, постојаниот секретар на Шведската академија, изјавил дека Милер е наградена заради „нејзиниот многу, многу посебен јазик, од една страна и од друга страна, затоа што таа навистина има што да каже во врска со растењето за време на диктатурата... растење како странец во сопствено семејство“.
Аблатив

Аблатив, кратенка — падеж кој се користи, општо гледано, за да се искаже движење од нешто. Сепак, значењето кое аблативот го означува варира од јазик до јазик. Зборот „аблатив“ потекнува од латинскиот „ablatus“, кое е перфектен пасивен партицип од „auferre“ и значи „да носи“. Аблативот не постои во македонскиот, бидејќи македонскиот нема падежи.
1 Примери
1.1 Латински
Аблативот во латинскиот претежно се користи прилошки за да модифицира глаголи. Аблативнот има бројни употреби.
1.2 Српскохрватски
Функциите на аблативот во современите српски, хрватски, босански и црногорски се изведени со генитивот. Именката во аблативен генитив означува потекло на нешто.
1.3 Санскрит
Аблативот е петтиот падеж во јазикот и има слична функција како тој во латинскиот.
1.4 Ерменски
Во западноерменскиот, аблативот користи наставка ''-e'' (непределен) или ''-en'' (определен).
:''Mart'' - маж
:''Marten'' - од мажот
:''Marte'' - од маж
:''Doon'' - куќа
:''D'nen'' - од куќата
:''D'ne'' - од куќа
Франс Емил Силанпе

Франс Емил Силанпе (16 септември 1888, Хајменкире — 3 јуни 1964, Хелсинки, Финска) — фински романописец, добитник на Нобеловата награда за литература во 1939 година за ретката сила на неговата поетска вообразба со која ги споил интелектуалната љубов и свежиот творечки стил.
1 Животопис
Потекнува од сиромашно селско семејство. И покрај ограничените можнсти, родителите успеале да издржат за да го заврши средното образование. Со добротворни средства Силанпе се запишал на Универзитетот во Хелсинки во 1908 година, каде што изучувал природни науки. Уште како студент објавувал раскази во разни периодични изданија. Во 1913 година го напуштил универзитетот и се вратил во родното место за да се занимава со литературна дејност.
2 Творештво
Првиот негов роман „Сонце и живот“ излегол во 1916 година. Значајно постигнување бил романот „Света беда“, во кој се изнесуваат трагедијата во Граѓанската војна во Финска во 1918 година и страдањата на писателот како резултат на ужасната војна. Објективно и непристрасно Силанпе ги опишувал драматичните настани од финската историја, проникнувајќи длабоко во националната психа. По појавата на романот, владата му обезбедила доживотно издржување.
Во дваесеттите години, Силанпе објавил збирка раскази „Хилту и Ригнар“ (1923), „Исповед“ (1928) и други. Меѓународен углед стекнал со романот „Луѓе во летната ноќ“ (1934), посветен на природата, животот и моралот во неговата земја, изнесен со интелектуална проникливост и со лирска мекост.
Од 1940 до 1943 година паднал во депресија и лежел во болница, каде што ги пишувал творбите „Август“ и „Убавината и бедата на животот“, исполнети со песимизам и автобиографски белези. Автор бил на мемоари. Тој бил најзначајниот писател во финската литература во првата половина на 20 век.
Акузатив

Акузативот, кртенка , е падеж кој се користи да се изначи директниот предмет на преоден глагол. Акузативот вообичаено е именка врз која нешто се направило, и најчесто поврзано со номинативот. Синтаксната функција на акузативот е да се означи предметот на дејството, резултатот, целта и опсегот на дејството.
Акузативот постоел во праиндоевропскиот јазик, и така постои кај поголем број современи индоевропски јазици, меѓу кои латински, санскрит, грчки, германски, полски, романски, руски, украински, но и кај семитските и уралските јазици. Македонскиот јазик нема падежи, и така не е присутен акузативот во јазикот. Наместо падежот, македонскиот користи комбинации од предлози и заменски форми.
1 Потекло на поимот
Зборот „акузатив“ потекнува од латинскиит ''accūsātīvus'', а кое пак е превод од старогрчкиот збор αἰτιατικὴ (πτῶσις), ''aitiatikē (ptôsis)''. Старогрчкиот означува „инфлекција на нешто причинето“ или „за обвинување“. Најверојатно се преводеле од првото значење кога се избрал поимот.
2 Опис
За да се опише функцијата на акузативот, да се разгледа следнава реченица: „Мажот ја гледа жената“. Во реченицата, „мажот“ е подмет (лице), а „жената“ е директен предмет. Ако ја земеме истата реченица во обратен редослед („Жената го гледа мажот“), ќе забележиме дека постојат истите функции, но и истите форми на зборовите, само овој пат на различни места. Ако оваа реченица беше искажана на јазик кој има падежи, директниот предмет би имал посебна форма за да се искаже дека таа именка е во акузатив. Ова може да се разгледа со македонска реченица каде има употреба на заменки. Кај реченицата „Тој ја гледа неа“, но и обратно, „Таа го гледа него“, може да се види дека во македонскиот има посебни форми за директен предмет и посебни заменки за подмет, кое е слично кај другите јазици кои имаат акузатив, каде имаат посебни форми за именки во акузатив и номинатив.
3 Наводи
* Velten, H.V., 1932. The accusative case and its substitutes in various types of languages. Language, 8(4), 255-270.
Узедом-Север

Узедом-Север (|Usedom-Nord) — општинска заедница во округот Западна Померанија-Грајфсвалд, во Мекленбург-Западна Померанија, Германија. Седиштето на општинската заедница е во Циновиц.
Општинската заедница Узедом-Север се состои од следниве општини:
# Карлсхаген
# Мелшов
# Пенеминде
# Трасенхајде
# Циновиц
Бурлеска

Бурлеска (претстава) е сценска претстава компонирана од скечеви, хумор, хорски песни и соло-танци.
1 Потекло
Воведена била во САД, во 1868 година од англискиот женски хор. Се развила како верзија на пејачкото шоу, поделена на три дела:
*серија од хумористични песни, урнебесни скечеви и мкомични монолози;
*олио, или комбинација од различни актови(акробации, магионичари, пејачи); и
* хорски изведби и повремено имитирање, или бурлеска за политика или некоја актуелна драма.
Претставата завршувала со егзотичен танчар или боксерски натпревар.
2 Историјат
Во почетокот на 20 век многу изведувачи, вклучувајќи ги Фани Брис, Ал Џолсон и В.Ц.Фидлс, своите кариери ги започнале со бурлески. Додавањето на стриптизот во 1920 година направило ѕвезда од циганката Роза Ли, но цензурата и конкуренцијата од филмот наскоро довеле до крај на бурлеската.
Карлсхаген

Карлсхаген (|Karlshagen) — општина и одморалиште на Балтичкото Море во округот Западна Померанија-Грајфсвалд, во Мекленбург-Западна Померанија, Германија. Се наоѓа во северниот дел на островот Узедом, помеѓу Циновиц и Пенеминде.
Во 1885 била изградена крајбрежната патека. Денес е најважно пристаниште за јахти на Узедом. Помеѓу 1939 и 1945, Карлсхаген се наоѓа во ограничената областа на Полигонот Пенеминде.
Карлсхаген исто така бил место за сместување на персоналот и научниците во блиските лаборатории. Иако градбите биле во голем дел уништени во воздушните напади во 1943/1944, некои делови се зачувани. Од 1949 до 1989, Карлсхаген припаѓал на Источна Германија. Во овој период, областа северно од Карлсхаген, вклучувајќи го селото Пенеминде, била строго ограничена област.
75-метри високите далноводни кули на трофазниот 110-киловолтен алтернативен вод кој води помеѓу Пенеминде и Карлсхаген е видлив од значителна далечина. Водот бил изграден во почетокот на 1950-тите со цел пренесување на електричната енергија произведена на островот до копното, откако повеќе не била потребна толкава потреба на Узедом по затворањето на лабораторијата. Подоцна, споредна линија била изградена до трансформаторот во Карлсхаген. Откако електраната во Пенеминде била затворена во 1990, споредната линија прекинала со работа, па така сега потстаницата во Карлсхаген е снабдувана од вод кој води преку Пене.
Трасенхајде

Трасенхајде (|Trassenheide) — општина и приморско одморалиште во округот Западна Померанија-Грајфсвалд, во Мекленбург-Западна Померанија, Германија. Се наоѓа на островот Узедом во Балтичкото Море.
1 Историја
Прво документирано спомнување на Трасенхајде било во 1786, најпрвин како овчји трла; тие биле направено со цел да се заштитат грлата овди од ненадејните поплави на морето. До 1840 имал 138 жители. Во 1908, колонијата била именувана „Трасенхајде“. Тогаш започнал да се развива туризмот. Во 1928, Трасенхајде станал посебна општина. Во август 1943 бил тешко бомбардиран поради блискиот истражувачки центар на Луфтвафе во Пенеминде.
2 Превртена куќа
На 4 септември 2008 била изградена превртена куќа како туристичка знаменитост. Архитектите, полските партнери Клаудиуш Голос и Себастијат Микичук ја проектирале куќата како дел од проектот „Превртен свет“, кој им дозволува на посетителите да имаат различен поглед на секојдневните нешта. Бидејќи целата внатрешност е превртена и може да се појави деориентација кај некои, куќата е користена исклучиво како изложба.
Гинтер Грас

Гинтер Вилхелм Грас (|Günter Wilhelm Grass; во — во ) — германски писател, интелектуалец, уметник и борец за човекови права, добитник на Нобеловата награда за литература во 1999 година. Тој бил писател кој повеќе од било кој успеал да ја објасни историјата на дваесеттиот век, покажувајќи дека можеби не сме успеале да ја видиме нејзината позадина со доволно изострен поглед, се велело во образложението на Шведската академија.
Грас бил четвртиот германски писател - добитник на Нобеловата награда за литература. Пред него добитници биле - Томас Ман (1929), Нели Закс (1966) и Хајнрих Бел (1972).„Веста дека ја добив Нобеловата награда не ме шокира, туку ме израдува и се почувствував горд. Во оваа прилика сакам да ги повикам моите непријатели да не ги грицкаат ноктите, туку да ми се приклучат во големата работа“, била првата реакција на Грас.
1 Животопис
Потекнувал од полско-германски родители. Образованието го започнал во Народното училиште во Данцинг, каде што завршил гимназија. Во 1930 година ѝ се приклучил на младината на Хитлер и на 16-годишна возраст заминал во војска. Во 1945 година бил ранет, а потоа бил заробен од сојузничката војска. Во 1946 година работел во фирмите и рудниците за калај. Сликарство и вајарство на Академијата во Диселдорф почнал да студира во 1948 година, а од 1953 до 1955 година студиите ги продолжил во Западен Берлин на Државната академија за фини уметности. Во 1954 година се оженил со Ана Маргарета Шварц, во 1978 година со неа се развел, а во 1979 година се оженил со Уте Грунерт. Грас работел и живеел во повеќе места - во Париз, во Берлин, во Индија, а од 1986 година живеел во Белендорф, мало село во околината на Либек. Во подоцнежните години Грас се вклучил во политичкиот живот на Германија. Бил близок соработник на поранешниот канцелар Вили Брант. Во 1982 година станал и формално член на Социјалдемократската партија на Германија.
Книжевното дело на Грас ја обележало повоената епоха на Германија. Тој важел за една од најконтроверзните личности на повоената германска историја, но се сметал и за еден од најжестоките критичари на германското општество. Бил претседател на Академијата за уметност во Западен Берлин, почесен доктор на универзитетите во Харвард, Позан и Гдањск.
2 Творештво
Грас имал напишано повеќе од 50 книги: романи, збирки, поезија, драми, есеи и либрета за балет. Покрај Нобеловата награда за литература тој бил добитник и на бројни германски и меѓународни награди.
3 Дела
Меѓу првите негови дела спаѓала збирката песни „Илјадници“. Во неговото книжевно творештво најголем акцент е дадено на првиот роман „Лимениот барабан“ (1959). Потоа следувале романот - новела „Мачка и глушец“ (1961), романот „Кучешки години“ (1963), романот „Плебејците се обидуваат да скренат востание“ (1966). Во поновите остварувања се вбројуваат - „Широко поле“ (1992) и личната хронологија наречена „Мојот век“ (1999). Во издание на Книгоиздателството „Детска радост“, во 2000 година бил објавен на македонски јазик (во превод на Димитар Гацов) романот „Мојот век“.
Циновиц

Циновиц (|Zinnowitz) — општина и бањски град во округот Западна Померанија-Грајфсвалд, во Мекленбург-Западна Померанија, Германија. Се наоѓа на островот Узедом на северниот германски брег на Балтичкото Море. Општината има железнички врски до Волгаст и Албек. Општината претставува административно седиште на општинската заедница Узедом-Север.
1 Историја
Циновиц е првпат споменат како Цис (''Tzys'') во 1309 во декрет од војводата Богуслав IV до манастирот Крумин. Кога манастирот бил распуштен во 1563, Цис се вратил во посед на војводите. На крајот на Триесетгодишната војна во 1648, Узедом со Померанија, припаднал на Шведска, што го променило неговото име од старата словенска форма од Цис, изговарано како Циц (''Zitz''). Во средината на век, Циц припаднал на Кралството Прусија. Во 1751 како дел од реорганизација на кралството, Циновиц бил преименуван. Кога пруската држава паднала во финансиски проблеми поради Наполеоновите војни, го продала Циновиц на стопанственик, кој за возврат им дал 32 парцели на група доселеници. Следен голем чекор за Циновиц бил на 16 јуни 1851: Циновиц бил признат како официјално бањско претпријатие.
Јозеф Алоиз Кеслер, последниот бискуп на Германците од Волга, се пензионирал и умрел во Циновиц.
За време на Источна Германија, Циновиц бил најважно бањско одморалиште за германскиот синдикален туризам.
Циновиц е едно од десетиците можни места за митолошкиот потопен средновековен град Винета. Легендата се изведува во текот на летото на отворена сцена во одморалиштето.
Во шумата помеѓу Циновиц и Цемпин постојат остатоци на рампите за лансирање на тест-ракетите Фау-1. Тие биле користени помеѓу 1943 и 1945 како дел од блиските објекти за тестирање на ракети во Пенеминде.
Агнес Моника

Агнес Моника Мулјото (англиски: ''Agnes Monica Muljoto'', ) или попозната како Агнес Моника (''Agnes Monica'') е Индонезијка пејачка и текстописец. Агнес сега се прави неговите меѓународни албум насловен "Agnez Mo" во 2013 година оваа.
1 Дискографија
*''Agnez Mo'' (2013)